ಈ ಬಾರಿಯ ಧನತ್ರಯೋದಶಿಯಂದು ನಿಮ್ಮ ರಾಶಿಗೆ ಅನುಗುಣವಾಗಿ ಖರೀದಿ ಮಾಡಿ, ಸಿಗಲಿದೆ ಶುಭ ಲಾಭ ನವದೆಹಲಿ: ಈ ಬಾರಿ ನವೆಂಬರ್ 13 ರಂದು ಧನತ್ರಯೋದಶಿ Dhanteras ಪರ್ವವನ್ನು ಆಚರಿಸಲಾಗುತ್ತಿದೆ. ಈ ವಿಶೇಷ ದಿನದಂದು ಐದು ದಿನಗಳ ದೀಪೋತ್ಸವ ಪ್ರಾರಂಭವಾಗುತ್ತದೆ. ಧನತ್ರಯೋದಶಿಯ ದಿನ ಧನ್ವಂತರಿಯನ್ನು ಪೂಜಿಸಲಾಗುತ್ತದೆ ಮತ್ತು ಈ ದಿನದಂದು ಕೆಲವು ವಿಶೇಷ ವಸ್ತುಗಳನ್ನು ಖರೀದಿಸುವುದು ಬಹಳ ಶುಭವೆಂದು ಪರಿಗಣಿಸಲಾಗಿದೆ. ಇದೇ ವೇಳೆ ಜನರು ಧನತ್ರಯೋದಶಿಯ ದಿನದಂದು ಹೊಸ ವಾಹನ ಮತ್ತು ಮನೆ ಇತ್ಯಾದಿಗಳನ್ನು ಖರೀದಿಸಲು ಪರಿಗಣಿಸುತ್ತಾರೆ. ಇದಲ್ಲದೆ, ಜನರು ಈ ದಿನದಂದು ಸಾಕಷ್ಟು ಅಲಂಕಾರ ವಸ್ತುಗಳನ್ನು ಸಹ ಖರೀದಿಸುತ್ತಾರೆ. ಆದರೆ ನಿಮ್ಮ ರಾಶಿಚಕ್ರಕ್ಕೆ ಅನುಗುಣವಾಗಿ ಶಾಪಿಂಗ್ ಮಾಡಿದರೆ, ನಂತರ ಶುಭ ಫಲಿತಾಂಶಗಳನ್ನು ನೀವು ಪಡೆಯಬಹುದು. ಇದನ್ನು ಓದಿ Dhanteras 2020: ಧನತ್ರಯೋದಶಿಯಂದು ಚಿನ್ನಬೆಳ್ಳಿ ಖರೀದಿಸಲು ಸಾಧ್ಯವಾಗದಿದ್ದರೆ ಈ 5 ವಸ್ತುಗಳನ್ನು ಮನೆಗೆ ತಂದು ಲಕ್ಷ್ಮಿ ಕೃಪೆಗೆ ಪಾತ್ರರಾಗಿ ವಿವಿಧ ರಾಶಿಗಳಿಗೆ ಅನುಗುಣವಾಗಿ ಧನತ್ರಯೋದಶಿಯ ಖರೀದಿ ಮೇಷ: ನೀವು ಚಿನ್ನ, ತಾಮ್ರ ಅಥವಾ ಹಿತ್ತಾಳೆಯಿಂದ ಮಾಡಿದ ವಸ್ತುಗಳನ್ನು ಧನತ್ರಯೋದಶಿಯ ದಿನ ಖರೀದಿಸಿದರೆ, ನಿಮ್ಮ ಆರ್ಥಿಕ ಪ್ರಗತಿಯ ಸಾಧ್ಯತೆಗಳು ಇನ್ನಷ್ಟು ಹೆಚ್ಚಾಗುತ್ತದೆ. ವೃಷಭ: ಈ ದಿನ ನೀವು ಬೆಳ್ಳಿ ವಸ್ತುವನ್ನು ಖರೀದಿಸಬಹುದು. ಉದಾ ಬೆಳ್ಳಿ ಲಕ್ಷ್ಮಿ ಗಣೇಶ್, ನಾಣ್ಯಗಳು ಅಥವಾ ಯಾವುದೇ ಆಭರಣಗಳನ್ನು ಈ ದಿನ ಖರೀದಿಸಬಹುದು. ಮಿಥುನ: ನೀವು ತಾಮ್ರದ ವಸ್ತುವನ್ನು ಖರೀದಿಸಿ ಮನೆಗೆ ತಂದರೆ ಧನ್ವಂತರಿಯ ಕೃಪಾಕಟಾಕ್ಷಕ್ಕೆ ನೀವು ಪಾತ್ರರಾಗಬಹುದು. ಇದನ್ನು ಓದಿ Diwali 2020: ಆರ್ಥಿಕ ಸಮಸ್ಯೆ, ಸಾಲದಿಂದ ಮುಕ್ತಿ ಪಡೆಯಲು ದೀಪಾವಳಿಯಂದು ಈ 4 ಉಪಾಯಗಳನ್ನು ಮಾಡಿ ಕರ್ಕ: ಈ ರಾಶಿಚಕ್ರದ ಜನರು ಈ ದಿನ ಉಕ್ಕಿನ ಪಾತ್ರೆಗಳನ್ನು ಖರೀದಿಸಬೇಕು, ಇದರಿಂದ ಮಹಾಲಕ್ಷ್ಮಿಯ ಆಶೀರ್ವಾದ ಯಾವಾಗಲೂ ನಿಮ್ಮ ಮೇಲೆ ಉಳಿಯಲಿದೆ. ಸಿಂಹ: ಈ ದಿನ ಚಿನ್ನದಿಂದ ತಯಾರಿಸಲಾಗಿರುವ ನಾಣ್ಯ ಅಥವಾ ಆಭರಣವನ್ನು ಖರೀದಿಸುವುದು ನಿಮಗೆ ಶುಭಕರ. ಕನ್ಯಾ: ಈ ದಿನ ಕನ್ಯಾ ರಾಶಿಯ ಜನರು ವಾಹನವನ್ನು ಖರೀದಿಸಬಹುದು. ಇದಲ್ಲದೆ ಬೆಳ್ಳಿಯ ನಾಣ್ಯ ಖರೀದಿಸುವುದರಿಂದ ಕೂಡ ಶುಭ ಫಲ ಪ್ರಾಪ್ತಿಯಾಗುತ್ತದೆ. ತುಲಾ: ಈ ಬಾರಿ ತುಲಾ ರಾಶಿಯ ಜನರು ಧನತ್ರಯೋದಶಿಯ ದಿನದಂದು ಬೆಳ್ಳಿಯ ಪಾತ್ರೆಗಳನ್ನು ಖರೀದಿಸಿದರೆ ಅವರಿಗೆ ಅತ್ಯಂತ ಶುಭ ಫಲ ಲಭಿಸಲಿದೆ. ಆದರೆ, ಒಂದು ವೇಳೆ ಹೊಸ ಪಾತ್ರೆಗಳ ಆವಶ್ಯಕತೆ ಇಲ್ಲದೆ ಇದ್ದರೆ ನೀವು ಹೊಸ ಬಟ್ಟೆಗಳನ್ನು ಸಹ ಖರೀದಿಸಬಹುದು. ಇದನ್ನು ಓದಿDiwali 2020 ಶುಭ ದಿನದಂದು ಹೊಸ ಬೈಕ್ ಖರೀದಿಸಬೇಕೆ, 55,000 ಕ್ಕೂ ಕಮ್ಮಿ ಬೆಲೆಗೆ ಈ ಆಪ್ಶನ್ ಟ್ರೈ ಮಾಡಿ ವೃಶ್ಚಿಕ: ದೀಪಾವಳಿಯ ಪೂಜಾ ಸಾಮಗ್ರಿಗಳನ್ನು ಇದೆ ದಿನ ಖರೀದಿಸಿದರೆ ಅತ್ಯಂತ ಉತ್ತಮ. ಈ ದಿನ ನೀವು ಚಿನ್ನದ ಆಭರಣಗಳನ್ನು ಕೂಡ ಖರೀದಿಸಬಹುದು. ಧನು: ಈ ರಾಶಿಚಕ್ರದ ಜನರು ಧನತ್ರಯೋದಶಿಯ ದಿನದಂದು ವಾಹನ ಹಾಗೂ ಬೆಳ್ಳಿಯ ಪಾತ್ರೆಗಳನ್ನು ಖರೀದಿಸಬಹುದು. ಇದರಿಂದ ಶುಭ ಫಲ ಪ್ರಾಪ್ತಿಯಾಗಲಿದೆ. ಮಕರ: ಈ ದಿನ ಮಕರ ರಾಶಿಯ ಜನರು ದೀಪಾವಳಿ ಹಬ್ಬಕ್ಕಾಗಿ ಅಲಂಕಾರದ ವಸ್ತುಗಳನ್ನು ಖರೀದಿಸುವುದು ಉತ್ತಮ. ಇದರಿಂದ ನಿಮಗೆ ಶುಭಫಲ ಪ್ರಾಪ್ತಿಯಾಗಲಿದೆ. ಕುಂಭ: ಶನಿದೇವ ಈ ರಾಶಿಯ ಅಧಿಪತಿ. ಹೀಗಾಗಿ ಈ ದಿನ ಸ್ಟೀಲ್ ಹಾಗೂ ಬೆಳ್ಳಿ ಪಾತ್ರೆ ಅಥವಾ ಆಭರಣಗಳನ್ನು ನೀವು ಖರೀದಿಸುವುದು ಉತ್ತಮ. ಮೀನ: ಚಿನ್ನ ಹಾಗೂ ಬೆಳ್ಳಿಯ ವಸ್ತುಗಳನ್ನು ಒಂದು ವೇಳೆ ಈ ರಾಶಿಯ ಜನರು ಖರೀದಿಸಿದರೆ ಅವರಿಗೆ ಉತ್ತಮ ಫಲ ಪ್ರಾಪ್ತಿಯಾಗಲಿದೆ. ಇದಲ್ಲದೆ ನೂತನ ಒಡಂಬಡಿಕೆ ಮಾಡಿಕೊಳ್ಳುವುದು ಕೂಡ ನಿಮಗೆ ಶುಭಕರ.